**Texasin tasavalta** (engl. *Republic of Texas*) oli valtio Pohjois-Amerikassa Yhdysvaltojen ja Meksikon välissä vuodesta 1836 vuoteen 1845. Tasavalta itsenäistyi Meksikon hallinnasta vuonna 1836, ja vaati itselleen koko nykyisen Texasin osavaltion alueen, sekä osia New Mexicosta, Oklahomasta, Kansasista, Coloradosta ja Wyomingista. Yhdysvaltain vastainen raja oli määrätty jo 1819 Espanjan ja Yhdysvaltain välisessä Adamsin–Onísin sopimuksessa.

Vuonna 1845 Texas liittyi Yhdysvaltoihin sen 28. osavaltiona.

Historia
--------

### Vallankumous

*Pääartikkeli: Texasin vallankumous*
San Jacinton taistelu
Texas julistautui itsenäiseksi 2. maaliskuuta 1836 Meksikosta perustaen Texasin tasavallan.

Neljä päivää myöhemmin Meksikon asevoimat hyökkäsi Texasiin. Kolmetoista päivää kestänyt Alamon taistelu päättyi kenraali Antonio López de Santa Annan johtamien meksikolaisten voittoon. Hänen armeijansa tappoi noin 200 texasilaista piirittäjää. 

Santa Annan 1 600 miehen armeija kohtasi kenraali Sam Houstonin texasilaisen armeijan San Jancintossa 21. huhtikuuta 1836. Houstonin armeija koostui vain 800 sotilaasta, mutta voitti Santa Annan. Kaikki meksikolaiset joko kuolivat tai tulivat vangituiksi 18 minuuttia kestäneessä taistelussa. Vain 9 texasilaista kaatui.

Rauhansopimus allekirjoitettiin 14. toukokuuta 1836 Velascossa.

### Rajakonflikti Meksikon kanssa

Meksikon ja Texasin rajasta kiisteltiin vallankumouksen jälkeenkin. Meksikon mielestä raja kulki Rio Nueces -joen kohdalla ja Texasin mielestä Rio Granden kohdalla. Konfliktia ei ikinä ratkaistu, mutta Texasin liityttyä Yhdysvaltoihin se johti lopulta Meksikon–Yhdysvaltain sotaan.

### Liittyminen Yhdysvaltoihin

*Pääartikkeli: Texasin liittäminen Yhdysvaltoihin*
Tasavalta lakkasi olemasta 29. joulukuuta 1845, jolloin Texas liittyi Yhdysvaltoihin sen 28. osavaltiona. Texasin kongressi oli hyväksynyt osavaltioksi tulemisen yhdeksän kuukautta aikaisemmin.

Väestö
------

### Väestö 1837-1846

| Vuosi | Väestönlaskennan tyyppi | Englanninkielinen väestö | Saksankielinen väestö | Mustat afrikkalaistaustaiset orjat | Espanjankielinen väestö | Intiaanit |
| --- | --- | --- | --- | --- | --- | --- |
| 1836 | Arvio historiallisten lähteiden avulla | 30 000 | 0 | 5 000 | 3 500 | 15 000 |
| 1847 | Puutteellinen väestönlaskenta | 80 000  (joista 300 vapaata mustaa) | 8 000 | 39 000 | 14 000 | .. |

Lähde:

Katso myös
----------

* Kalifornian tasavalta
* Vermontin tasavalta

Lähteet
-------

1. ↑  Lone Star: The Republic of Texas, 1836–1846 Google books
2. ↑  Texas declares independence *History*. Viitattu 21.2.2019. (englanniksi)
3. ↑  The Treaties of Velasco *Texas State Library and Archives Comissison*. Viitattu 21.2.2019. (englanniksi)
4. ↑  Texas enters the Union *History*. Viitattu 21.2.2019. (englanniksi)
5. ↑  Randolph B. Campbell, *Gone to Texas: A History of the Lone Star State* (New York 2003) 2012-11-14.

Aiheesta muualla
----------------

* Kuvia tai muita tiedostoja aiheesta **Texasin tasavalta** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Republiken Texas